stanford-oval/wikipedia huggingface dataset:
วิทยาลัยวิทยาศาสตร์และเทคโนโลยีการกีฬา มหาวิทยาลัยมหิดล
หลักสูตร > ระดับปริญญาตรี

หลักสูตรวิทยาศาสตรบัณฑิต
สาขาวิชาวิทยาศาสตร์การกีฬา
หลักสูตรศิลปศาสตรบัณฑิต
วิชาเอกการออกกำลังกายและการกีฬา
วิชาเอกกีฬาฟุตบอล
หลักสูตร > ระดับปริญญาโท

หลักสูตรวิทยาศาสตรมหาบัณฑิต
สาขาวิชาวิทยาศาสตร์การกีฬา ประกอบด้วย 4 แขนงวิชา คือ
แขนงวิชาชีวกลศาสตร์การกีฬา
แขนงวิชาสรีรวิทยาการกีฬา
แขนงวิชาโภชนศาสตร์การกีฬา
แขนงวิชาจิตวิทยาการกีฬา
หลักสูตร > ระดับปริญญาเอก

หลักสูตรปรัชญาดุษฎีบัณฑิต
สาขาวิชาวิทยาศาสตร์การกีฬา (หลักสูตรนานาชาติ)
สนามกีฬามหาวิทยาลัยมหิดล ศาลายา

| --- | --- |
ที่ตั้ง: มหาวิทยาลัยมหิดล ตำบลศาลายา อำเภอพุทธมณฑล จังหวัดนครปฐม ประเทศไทย
เจ้าของ: มหาวิทยาลัยมหิดล
ความจุ: 2,000 คน
พื้นผิว: หญ้า
การใช้งาน
สโมสรฟุตบอลกรุงธนบุรี (ในอดีต) สโมสรฟุตบอลราชวิถี (ในอดีต)
สนาม ม.มหิดล ศาลายา เป็นสนามกีฬาอเนกประสงค์ในมหาวิทยาลัยมหิดล จังหวัดนครปฐม ส่วนมากใช้แข่งขันฟุตบอลนัดต่าง ๆ รวมถึงกรีฑา และเคยเป็นสนามกีฬาเหย้าของสโมสรฟุตบอลกรุงธนบุรี สนามกีฬานี้สามารถบรรจุคนได้ถึง 2,000 คน
แหล่งข้อมูลอื่น

วิทยาลัยวิทยาศาสตร์และเทคโนโลยีการกีฬา เก็บถาวร 2007-01-06 ที่ เวย์แบ็กแมชชีน
| ด ค กมหาวิทยาลัยมหิดล |
| --- | --- | --- |
| คณะ |  กายภาพบำบัด  ทันตแพทยศาสตร์  เทคนิคการแพทย์  เทคโนโลยีสารสนเทศและการสื่อสาร  พยาบาลศาสตร์  แพทยศาสตร์รามาธิบดี  แพทยศาสตร์ศิริราช  เภสัชศาสตร์  วิทยาศาสตร์  ศิลปศาสตร์  วิศวกรรมศาสตร์  เวชศาสตร์เขตร้อน  สังคมศาสตร์และมนุษยศาสตร์  สัตวแพทยศาสตร์  สาธารณสุขศาสตร์  สิ่งแวดล้อมและทรัพยากรศาสตร์  บัณฑิตวิทยาลัย  |  |
| วิทยาลัย |  วิทยาลัยการจัดการ  วิทยาลัยวิทยาศาสตร์และเทคโนโลยีการกีฬา  วิทยาลัยนานาชาติ  วิทยาลัยศาสนศึกษา  วิทยาลัยราชสุดา  วิทยาลัยดุริยางคศิลป์  |  |
| สถาบัน |  สถาบันนวัตกรรมการเรียนรู้  สถาบันพัฒนาสุขภาพอาเซียน  สถาบันวิจัยประชากรและสังคม  สถาบันวิจัยภาษาและวัฒนธรรมเอเชีย  สถาบันโภชนาการ  สถาบันชีววิทยาศาสตร์โมเลกุล  สถาบันแห่งชาติเพื่อการพัฒนาเด็กและครอบครัว  สถาบันบริหารจัดการเทคโนโลยีและนวัตกรรม  |  |
| วิทยาเขต |  กาญจนบุรี  นครสวรรค์  อำนาจเจริญ  |  |
| หน่วยงานอื่น |  โรงเรียนสาธิตนานาชาติ  โรงพยาบาลศิริราช  โรงพยาบาลศิริราช ปิยมหาราชการุณย์  โรงพยาบาลรามาธิบดี  สถาบันการแพทย์จักรีนฤบดินทร์  โรงพยาบาลเวชศาสตร์เขตร้อน  สถาบันสุขภาพเด็กแห่งมหาราชินี  ศูนย์การแพทย์กาญจนาภิเษก  ศูนย์การแพทย์มหิดลบำรุงรักษ์ นครสวรรค์  โรงพยาบาลทันตกรรม  โรงพยาบาลทันตกรรมมหาจักรีสิรินธร  โรงพยาบาลสัตว์ประศุอาทร  โรงพยาบาลปศุสัตว์และสัตว์ป่า ปศุปาลัน  โรงแรมศาลายาพาวิลเลียน  อุทยานธรรมชาติวิทยาสิรีรุกขชาติ  |  |
| สถาบันสมทบ |  ราชวิทยาลัยจุฬาภรณ์  วิทยาลัยแพทยศาสตร์พระมงกุฎเกล้า  วิทยาลัยพยาบาลกองทัพบก  วิทยาลัยพยาบาลกองทัพเรือ  วิทยาลัยพยาบาลทหารอากาศ  |  |
| สถาบันสมทบในอดีต |  วิทยาลัยแพทยศาสตร์กรุงเทพมหานครและวชิรพยาบาล  วิทยาลัยพยาบาลเกื้อการุณย์  วิทยาลัยพยาบาลบรมราชชนนี สถาบันพระบรมราชชนก วิทยาเขตกรุงเทพ  จักรีรัช  ชัยนาท  พระพุทธบาท  ราชบุรี  สระบุรี  สุพรรณบุรี  ชลบุรี  วิทยาลัยพยาบาลพระจอมเกล้า สถาบันพระบรมราชชนก  โครงการผลิตแพทย์เพิ่มเพื่อชาวชนบท  |  |
| อื่น ๆ |  ประวัติ  บุคคลจากมหาวิทยาลัยมหิดล  วันมหิดล  รางวัลสมเด็จเจ้าฟ้ามหิดล  ทุนมหิดลวิทยาจารย์  การจัดอันดับ  |  |
 หมวดหมู่  โครงการ  สถานีย่อย 
อาคารสิริมงคล นอกจากจะเป็นอาคารหลักของวิทยาลัยแล้ว ยังเป็นที่ตั้งของสระว่ายน้ำประจำมหาวิทยาลัยด้วย
จูเลีย สไตลส์

จูเลีย โอฮารา สไตลส์ (อังกฤษ: Julia O'hara Stiles; เกิด 28 มีนาคม ค.ศ. 1981) เป็นนักแสดงหญิง​ชาวอเมริกัน​ เกิดและเติบโตที่นครนิวยอร์ก เธอเริ่มต้นอาชีพนักแสดงมาจากการแสดงละครบรอดเวย์ในโรงละครที่แมนแฮตตัน​ตั้งแต่อายุ 11 ปี และได้รับโอกาสในการแสดงภาพยนตร์เป็นครั้งแรกในบทบาทตัวประกอบในภาพยนตร์แนวโรแมนติกดรามาเรื่อง  I Love You, I Love You Not (ค.ศ. 1996) จากนั้นเธอได้รับบทบาทนักแสดงนำในภาพยนตร์ระทึกขวัญเรื่อง Wicked -​ ลูกสาวพันธุ์อันตราย (ค.ศ. 1998) ถึงแม้ตัวภาพยนตร์จะไม่ประสบความสำเร็จทางรายได้แต่เธอก็ได้รับรางวัลนักแสดงหญิงยอดเยี่ยมจากเทศกาลภาพยนตร์นานาชาติคาร์โลวี วารี ประเทศเช็กเกีย​ ก่อนที่เธอจะเริ่มมีชื่อเสียงและประสบความสำเร็จกับการแสดงนำในภาพยนตร์วัยรุ่นเรื่อง 10 กฎเฮ้วเด็ดหัวใจเฮี้ยว (ค.ศ. 1999) ที่แสดงคู่กับ ฮีท เลดเจอร์​ โดยเธอได้รับรางวัลเอ็มทีวี มูวีอะวอดส์เป็นครั้งแรก ต่อมาในปี 2000 เธอได้รับรางวัลทีน ช้อยส์ อะวอดส์ จากภาพยนตร์เรื่อง Down to You - รักหนสอง ต้องลึกสุดใจ และจากผลงานการแสดงนำในเรื่อง Save the Last Dance -​ ฝ่ารัก ฝ่าฝัน เต้นสะท้านโลก (ค.ศ. 2001) ทำให้เธอได้รับรางวัล ทีน ช้อยส์ อะวอร์ด และ เอ็มทีวี มูวีอะวอดส์ เป็นครั้งที่สอง
หลังจากโด่งดังจากภาพยนตร์แนววัยรุ่น จูเลีย สไตลส์ เริ่มหันมาแสดงในบทบาทที่มีความเป็นผู้ใหญ่มากขึ้น โดยเธอเป็นที่จดจำในวงการภาพยนตร์อย่างกว้างขวางจากการรับบทเป็น "นิกกี พาร์สันส์" ในภาพยนตร์ชุดเจสัน บอร์น​ รวมถึงการได้แสดงภาพยนตร์แนวดรามาร่วมกับนักแสดงที่ได้รับการยอมรับอย่างสูงจากฮอลลีวูดอย่าง จูเลีย โรเบิตส์ ใน​ Mona Lisa Smile -​ ขีดชีวิต เขียนฝัน ให้บานฉ่ำ (ค.ศ. 2003) และรับบทนักแสดงนำในภาพยนตร์คอมเมดีเรื่อง A Guy Thing -​ ผู้ชายดวงจู๋  (ค.ศ. 2003)​ และ The Prince & Me -​ รักนาย เจ้าชายของฉัน (ค.ศ. 2004)​
ในปี 2006 จูเลีย สไตลส์ แสดงในภาพยนตร์แนวระทึกขวัญที่ประสบความสำเร็จทางรายได้เรื่อง The Omen -​ อาถรรพณ์กำเนิดซาตานล้างโลก ก่อนจะมารับบทบาทนักแสดงสมทบใน Silver Linings Playbook - ลุกขึ้นใหม่หัวใจมีเธอ​ ในปี ค.ศ. 2012 ซึ่งตัวภาพยนตร์ประสบความสำเร็จและได้รับการเสนอชื่อเข้าชิงรางวัลออสการ์​ถึง 8 สาขา ส่งผลให้เธอได้รับรางวัลสมาคมนักแสดงภาพยนตร์และโทรทัศน์ หรือแซกอวอดส์
นอกจากผลงานในภาพยนตร์แล้ว จูเลีย สไตลส์ ยังมีผลงานการแสดงละครโทรทัศน์​ โดยเธอแสดงในละครเรื่อง Dexter -​ เชือดพิทักษ์คุณธรรม ปี 5  ซึ่งทำให้เธอได้รับการเสนอชื่อเข้าชิงรางวัลลูกโลกทองคำ​ ในสาขานักแสดงสมทบหญิงยอดเยี่ยม ประเภทมินิซีรีย์ทางโทรทัศน์ และเข้าชิงรางวัลไพรม์ไทม์เอมมี​ สาขานักแสดงหญิง ประเภทซีรีย์แนวดรามา
ชีวิตส่วนตัว

จูเลีย สไตลส์ จบการศึกษาระดับปริญญาตรีทางด้านวรรณคดีอังกฤษจากมหาวิทยาลัยโคลัมเบีย​ โดยในช่วงที่เธอกำลังศึกษาอยู่ที่มหาวิทยาลัยได้เคยคบหากับ โจเซฟ กอร์ดอน-เลวิตต์​ ที่กำลังศึกษาทางด้านกวีนิพนธ์​และวรรณกรรมฝรั่งเศส​ ทั้งคู่อยู่ในหอพักของมหาวิทยาลัยอาคารเดียวกัน ต่อมาเธอได้คบหากับ เดวิด ฮาร์เบอร์​ เป็นระยะเวลา 4 ปี ตั้งแต่ปี 2011–2015
ในเดือนมกราคม ปี 2016 เธอได้ออกมาเปิดเผยว่าได้หมั้นกับ เพรสตัน เจ คุก ซึ่งเป็นผู้ช่วยช่างกล้องที่หมู่เกาะโรซาริโอ, ประเทศโคลอมเบีย​ โดยทั้งคู่ได้พบกันขณะที่กำลังถ่ายทำภาพยนตร์เรื่อง ​Blackway  ก่อนที่ในเดือนกันยายน ปี 2017 ทั้งคู่ได้เข้าพิธีแต่งงานกันในขณะที่เธอกำลังตั้งครรภ์ได้ราว 8 เดือน ที่ซีแอตเทิล​ ปัจจุบันทั้งคู่มีบุตรชายด้วยกัน 2 คนคือ สตรัมเมอร์ นิวคอมบ์ คุก และ อาร์โล คุก
นอกจากผลงานการแสดงแล้ว จูเลีย สไตลส์ ยังเคยทำงานให้กับองค์การไม่แสวงหาผลกำไรต่าง ๆ เช่น ​การร่วมงานกับองค์การที่อยู่อาศัยเพื่อมนุษยชาติสากล ในการสร้างที่อยู่อาศัยให้กับผู้ขัดสนในประเทศคอสตาริกา​ และร่วมงานกับ แอมเนสตี้ อินเตอร์เนชั่นแนล​ เพื่อสร้างความเข้าใจในเงื่อนไขที่รุนแรงของสำนักงานตรวจคนเข้าเมืองในการกักกันตัวผู้อพยพที่ยังเป็นเยาวชนและไม่มีญาติดูแล
ดอยปุย

ถนนขึ้นสู่ดอยปุย
ดอยปุย เป็นดอยแบ่งเขตตำบลสุเทพและตำบลช้างเผือก อำเภอเมืองเชียงใหม่ กับตำบลดอนแก้ว อำเภอแม่ริม จังหวัดเชียงใหม่ สูง 1,697 เมตร
เป็นส่วนหนึ่งของอุทยานแห่งชาติดอยสุเทพ-ปุย จังหวัดเชียงใหม่ มีลักษณะของพื้นที่เป็นภูเขาสูงสลับซับซ้อนอยู่ในแนวเทือกเขาถนนธงชัย เป็นแหล่งกำเนิดของต้นน้ำลำธารลำห้วย เช่น ห้วยแก้ว ห้วยช่างเคี่ยน ห้วยแม่ปาน เป็นต้น ซึ่งเป็นส่วนหนึ่งของแหล่งต้นน้ำลำธารที่ไหลลงสู่แม่น้ำปิง
ดอยปุยมีสภาพพื้นที่เป็นป่าสนเขา ธรณีวิทยาโดยทั่วไปประกอบด้วย หินอัคนี ชนิดที่สำคัญได้แก่ หินแกรนิต นอกจากนี้ยังมีหินชั้นและหินแปร
ดอยปุยเป็นที่อยู่ของหมู่บ้านชาวเขาเผ่าม้ง (แม้ว) เป็นหมู่บ้านที่ตั้งอยู่บนพื้นที่สูง 700–1,685 เมตร ที่ก่อตั้งครั้งแรกเมื่อประมาณ พ.ศ. 2489 หลังสงครามโลกครั้งที่ 2
บนยอดดอยปุยมีโบราณสถานสันกู่เป็นพุทธสถานสมัยหริภุญไชยที่มีอายุเก่าแก่ที่สุดกว่าโบราณสถานใด ๆ ที่มีอยู่ในบริเวณชุมชนแถบเชิงดอยสุเทพ
สนธยา คุณปลื้ม

| สนธยา คุณปลื้มม> ป.ช., ม.ว.ม. |
| --- | --- |
สนธยา ในปี พ.ศ. 2564

นายกเมืองพัทยา
ดำรงตำแหน่ง 25 กันยายน พ.ศ. 2561 – 25 มีนาคม พ.ศ. 2565
ก่อนหน้า: พลตำรวจตรี อนันต์ เจริญชาศรี
ถัดไป: ปรเมศวร์ งามพิเชษฐ์
รัฐมนตรีว่าการกระทรวงวัฒนธรรม
ดำรงตำแหน่ง 28 ตุลาคม พ.ศ. 2555 – 22 พฤษภาคม พ.ศ. 2557
นายกรัฐมนตรี: ยิ่งลักษณ์ ชินวัตร
ก่อนหน้า: สุกุมล คุณปลื้ม
ถัดไป: วีระ โรจน์พจนรัตน์
รัฐมนตรีว่าการกระทรวงการท่องเที่ยวและกีฬา
ดำรงตำแหน่ง 3 ตุลาคม พ.ศ. 2545 – 10 มีนาคม พ.ศ. 2547
นายกรัฐมนตรี: ทักษิณ ชินวัตร
ถัดไป: สมศักดิ์ เทพสุทิน
รัฐมนตรีว่าการกระทรวงวิทยาศาสตร์ เทคโนโลยีและสิ่งแวดล้อม
ดำรงตำแหน่ง 17 กุมภาพันธ์ พ.ศ. 2544 – 3 ตุลาคม พ.ศ. 2545
นายกรัฐมนตรี: ทักษิณ ชินวัตร
ก่อนหน้า: อาทิตย์ อุไรรัตน์
ถัดไป: พินิจ จารุสมบัติ
หัวหน้าพรรคพลังชล
ดำรงตำแหน่ง 10 มีนาคม พ.ศ. 2556 – 20 ตุลาคม พ.ศ. 2561
ก่อนหน้า: รองศาสตราจารย์ เชาวน์ มณีวงษ์
ถัดไป: รองศาสตราจารย์ เชาวน์ มณีวงษ์
เลขาธิการพรรคชาติไทย
ดำรงตำแหน่ง 1 มกราคม พ.ศ. 2544 – 31 ธันวาคม พ.ศ. 2547
ก่อนหน้า: ปองพล อดิเรกสาร
ถัดไป: ประภัตร โพธสุธน
 
ข้อมูลส่วนบุคคล
เกิด: 10 ธันวาคม พ.ศ. 2506 (60 ปี) อำเภอเมืองชลบุรี จังหวัดชลบุรี ประเทศไทย
พรรคการเมือง: ชาติไทย (2527–2535 , 2535-2547)   สามัคคีธรรม (2535)   ไทยรักไทย (2547–2549)   พลังประชาชน (2549–2551)   เพื่อไทย (2551–2554, 2566–ปัจจุบัน)   พลังชล (2554–2562, 2565–2566)   พลังประชารัฐ (2561–2564)
คู่สมรส: สุกุมล คุณปลื้ม
บุตร: 4
บุพการี: สมชาย คุณปลื้ม (บิดา) สติล คุณปลื้ม (มารดา)

สนธยา คุณปลื้ม (เกิด 10 ธันวาคม พ.ศ. 2506) ชื่อเล่น แป๊ะ  ประธานที่ปรึกษานายกเมืองพัทยา (ปรเมศวร์ งามพิเชษฐ์) อดีตนายกเมืองพัทยา อดีตหัวหน้าพรรคพลังชล อดีตที่ปรึกษานายกรัฐมนตรีฝ่ายการเมือง (พลเอกประยุทธ์ จันทร์โอชา) อดีตรัฐมนตรีว่าการกระทรวงวัฒนธรรม อดีตรัฐมนตรีว่าการกระทรวงวิทยาศาสตร์ เทคโนโลยีและสิ่งแวดล้อม อดีตรัฐมนตรีว่าการกระทรวงการท่องเที่ยวและกีฬาคนแรก อดีตที่ปรึกษานายกรัฐมนตรี (ทักษิณ ชินวัตร) และอดีตสมาชิกสภาผู้แทนราษฎรจังหวัดชลบุรี หลายสมัย
ปัจจุบัน สนธยา ดำรงตำแหน่ง นายกราชยานยนต์สมาคมแห่งประเทศไทย ในพระบรมราชูปถัมภ์ (สมาคมกีฬา) และนายกสมาคมศิษย์เก่าอัสสัมชัญศรีราชา
ให้สัมภาษณ์สื่อมวลชนถึงการบริหารจัดการเมืองพัทยาในฐานะนายกเมืองพัทยา
ประวัติ

สนธยาเกิดเมื่อวันที่ 10 ธันวาคม พ.ศ. 2506 มีชื่อเล่นว่า แป๊ะ เป็นบุตรของนายสมชาย และนางสติล คุณปลื้ม ที่ตำบลแสนสุข อำเภอเมืองชลบุรี จังหวัดชลบุรี สำเร็จการศึกษาจากโรงเรียนอัสสัมชัญศรีราชา และนิติศาสตรบัณฑิต จากมหาวิทยาลัยศรีปทุม
ด้านชีวิตครอบครัวสมรสกับนางสุกุมล คุณปลื้ม มีบุตรด้วยกัน 4 คน
งานการเมือง

สนธยาเป็นสมาชิกสภาผู้แทนราษฎร จังหวัดชลบุรี สังกัดพรรคสามัคคีธรรม (นำโดย นายณรงค์ วงศ์วรรณ) ในปี พ.ศ. 2535 ต่อมาในการเลือกตั้งสมาชิกสภาผู้แทนราษฎร ในเดือนกันยายน พ.ศ. 2535 ได้ย้ายมาสังกัดพรรคชาติพัฒนา ได้รับตำแหน่งกรรมการบริหารพรรค และเลขานุการรัฐมนตรีว่าการกระทรวงอุตสาหกรรม และนายสนธยา ยังเป็นหนึ่งใน ส.ส.กลุ่ม 16
ต่อมาในการเลือกตั้งปี พ.ศ. 2538 ได้รับการเลือกตั้งเป็นสมาชิกสภาผู้แทนราษฎร สังกัดพรรคชาติไทย ได้รับตำแหน่งรัฐมนตรีช่วยว่าการกระทรวงอุตสาหกรรม กระทรวงคมนาคม และกระทรวงมหาดไทย
การเลือกตั้ง พ.ศ. 2544 จึงลงสมัครและเป็น ส.ส. ในระบบบัญชีรายชื่อ พรรคชาติไทย กระทั่งในรัฐบาลของพันตำรวจโททักษิณ ชินวัตร ได้รับตำแหน่งรัฐมนตรีว่าการกระทรวงวิทยาศาสตร์ เทคโนโลยีและสิ่งแวดล้อม และรัฐมนตรีว่าการกระทรวงการท่องเที่ยวและกีฬา (คนแรก) ในปี พ.ศ. 2545 (ในโควตาของพรรคชาติไทย) ต่อมาได้ย้ายมาสังกัดพรรคไทยรักไทย และในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549
สนธยา คุณปลื้ม ยังนับได้ว่าเป็นผู้ที่มีอิทธิพลในฐานะแกนนำกลุ่ม ส.ส. ซึ่งสื่อมวลชนให้ชื่อกลุ่มแกนนำนี้ว่า "8ส.+ส.พิเศษ" อันประกอบด้วย สมศักดิ์ เทพสุทิน สมคิด จาตุศรีพิทักษ์ สมศักดิ์ ปริศนานันทกุล สุวิทย์ คุณกิตติ สุวัจน์ ลิปตพัลลภ สุรนันทน์ เวชชาชีวะ สนธยา คุณปลื้ม และสรอรรถ กลิ่นประทุม ส่วน ส.พิเศษ คือ คุณหญิงสุดารัตน์ เกยุราพันธุ์ โดยสนธยา คุณปลื้ม ได้เข้าร่วมกิจกรรมทางการเมืองกับพรรคพลังประชาชน พรรคเพื่อไทย และพรรคภูมิใจไทย ตามลำดับ แต่ต่อมาในปี พ.ศ. 2554 จึงได้ตัดสินใจยุติบทบาททางการเมืองร่วมกับพรรคภูมิใจไทย และไปสนับสนุนการจัดตั้งพรรคพลังชลแทน และเป็นแกนนำพรรคพลังชล
ในปี พ.ศ. 2555 ได้รับแต่งตั้งเป็นรัฐมนตรีว่าการกระทรวงวัฒนธรรม ในรัฐบาลนางสาวยิ่งลักษณ์ ชินวัตร (ครม.ยิ่งลักษณ์ 3) สืบต่อจากนางสุกุมล ภรรยา ต่อมาในเดือนมีนาคม พ.ศ. 2556 เขาได้รับเลือกจากสมาชิกพรรคพลังชล ให้เป็นหัวหน้าพรรคพลังชล
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาลงสมัครรับเลือกตั้งในระบบบัญชีรายชื่อของพรรคพลังชล แต่การเลือกตั้งครั้งดังกล่าว เป็นโมฆะตามคำวินิจฉัยของศาลรัฐธรรมนูญ
ในปี พ.ศ. 2561 พลเอกประยุทธ์ จันทร์โอชา ได้ลงนามในคำสั่งคณะรักษาความสงบแห่งชาติที่ 15/2561 แต่งตั้งให้สนธยา คุณปลื้ม ดำรงตำแหน่ง นายกเมืองพัทยา โดยอยู่ในวาระจนกระทั่ง สนธยา ลาออกเมื่อวันที่ 25 มีนาคม พ.ศ. 2565 หลังจากคณะกรรมการการเลือกตั้งได้ประกาศให้มีนายกเมืองพัทยา และสมาชิกเมืองพัทยาชุดใหม่
ในวันที่ 8 กุมภาพันธ์ พ.ศ. 2566 สนธยาพร้อมด้วยนางสุกุมล คุณปลื้ม ภรรยาได้เปิดตัวร่วมงานกับพรรคเพื่อไทย พร้อมกับว่าที่ผู้สมัคร ส.ส. จำนวน 10 คน
งานด้านกีฬาและอื่น ๆ

สนธยา ดำรงตำแหน่งนายกสมาคมกีฬาจังหวัดชลบุรี  เป็นประธานที่ปรึกษาสโมสรฟุตบอลชลบุรี และเคยเป็นประธานสโมสรฟุตบอลศรีราชา
สนธยา เคยเป็นอุปนายกราชยานยนต์สมาคมแห่งประเทศไทย ในพระบรมราชูปถัมภ์ ต่อมาในปี พ.ศ. 2563 ได้รับเลือกตั้งเป็นนายกราชยานยนต์สมาคมแห่งประเทศไทย ในพระบรมราชูปถัมภ์
รางวัลและเกียรติยศ

พ.ศ. 2543 รับพระราชทานยศกองอาสารักษาดินแดนเป็น นายกองเอก สนธยา คุณปลื้ม
เครื่องราชอิสริยาภรณ์

พ.ศ. 2541 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2540 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
แมรี เจ. ไบลจ์
ผลงาน

Studio Albums
1992: What's the 411?
1994: My Life
1997: Share My World
1999: Mary
2001: No More Drama
2003: Love & Life
2005: The Breakthrough
2007: Growing Pains
2009: Stronger with Each Tear
2011: My Life II... The Journey Continues (Act 1)
2013: A Mary Christmas
2014: The London Sessions
2017: Strength of a Woman
2022: Good Morning Gorgeous
2024: Gratitude
Soundtrack albums
2014: Think Like A Man Too
คีชีเนา

| คีชีเนา |
| --- | --- |
เมืองหลวง
ทัศนียภาพของคีชีเนา: ศาลากลางคีชีเนา, ประตูชัยและอาสนวิหารพระคริสตสมภพ, อนุสาวรีย์ชเตฟันมหาราช, สถาปัตยกรรมแบบสัจนิยมสังคมนิยม และสวนพฤกษศาสตร์คีชีเนา
   ธง ตราอาร์ม
สมญา: "นครหินขาว" (Orașul din piatră albă)
คีชีเนาที่ตั้งกรุงคีชีเนาแสดงแผนที่ประเทศมอลโดวาคีชีเนาคีชีเนา (ยุโรป)แสดงแผนที่ยุโรป
พิกัด: 47°01′22″N 28°50′07″E﻿ / ﻿47.02278°N 28.83528°E﻿ / 47.02278; 28.83528
ประเทศ:  มอลโดวา
กล่าวถึงครั้งแรก: ค.ศ. 1436
การปกครอง
 • นายกเทศมนตรี: อียอน เชบัน
พื้นที่
 • เมืองหลวง: 123 ตร.กม. (47 ตร.ไมล์)
 • รวมปริมณฑล: 571.6 ตร.กม. (217.5 ตร.ไมล์)
ความสูง: 85 เมตร (279 ฟุต)
ประชากร (สำมะโนประชากร ค.ศ. 2014)
 • เมืองหลวง: 532,513 คน
 • ประมาณ (ค.ศ. 2019): 639,000 คน
 • ความหนาแน่น: 4,329 คน/ตร.กม. (11,210 คน/ตร.ไมล์)
 • เขตเมือง: 702,300 คน
 • นอกเมือง: 77,000 คน
 • รวมปริมณฑล: 779,300 คน
รหัสพื้นที่: +373-22
รหัส ISO 3166: MD-CU
จีอาร์พี (ราคาตลาด): ค.ศ. 2016
 – รวม: 4 พันล้านดออลลาร์สหรัฐ
 – ต่อหัว: 5,000 ดอลลาร์สหรัฐ
เว็บไซต์: www.chisinau.md
คีชีเนา (โรมาเนีย: Chișinău, pronounced [kiʃiˈnəw] ไฟล์:Ro-Chișinău.ogg) เป็นเมืองหลวง ศูนย์กลางอุตสาหกรรม และศูนย์กลางการค้าของประเทศมอลโดวา และเป็นเมืองใหญ่ที่สุดซึ่งตั้งอยู่ทางตอนกลางของประเทศริมแม่น้ำบึกซึ่งเป็นแควฝั่งขวาของแม่น้ำนีสเตอร์ ในแง่เศรษฐกิจ คีชีเนาเป็นเมืองที่มั่งคั่งที่สุดในมอลโดวาและเป็นหนึ่งในเมืองศูนย์กลางการขนส่งและอุตสาหกรรมของภูมิภาค ในฐานะที่เป็นเมืองสำคัญของประเทศ คีชีเนาจึงมีสิ่งอำนวยความสะดวกต่อการศึกษาที่ดี นอกจากนี้ยังเป็นเมืองที่มีสัดส่วนพื้นที่สีเขียวสูงที่สุดแห่งหนึ่งในบรรดาเมืองใหญ่ต่าง ๆ ของทวีปยุโรป
คีชีเนาได้รับการจัดตั้งขึ้นเมื่อ ค.ศ. 1436 ในฐานะส่วนหนึ่งของราชรัฐมอลเดเวีย ต่อมาในคริสต์ศตวรรษที่ 16 เมืองนี้อยู่ภายใต้อำนาจของจักรวรรดิออตโตมัน เมื่อเริ่มต้นคริสต์ศตวรรษที่ 19 คีชีเนาเป็นเพียงเมืองเล็ก ๆ ที่มีประชากรเพียง 7,000 คน ต่อมาใน ค.ศ. 1812 เมืองนี้ได้ถูกจักรวรรดิรัสเซียเข้ายึดครองและตั้งเป็นศูนย์กลางของแคว้นเบสซาเรเบีย เมื่อถึง ค.ศ. 1862 จำนวนประชากรเพิ่มขึ้นเป็น 92,000 คน และเพิ่มเป็น 125,787 คนเมื่อถึง ค.ศ. 1900 ในช่วงระหว่าง ค.ศ. 1940–1941 และ ค.ศ. 1945–1991 เมืองนี้เป็นเมืองหลวงของสาธารณรัฐสังคมนิยมโซเวียตมอลเดเวียในชื่อ คีชีนอฟ (รัสเซีย: Кишинёв)
เมืองพี่น้อง

บูคาเรสต์ ประเทศโรมาเนีย
แซคราเมนโต รัฐแคลิฟอร์เนีย สหรัฐ
เกรอนอบล์ ประเทศฝรั่งเศส
มันไฮม์ ประเทศเยอรมนี
เคียฟ ประเทศยูเครน
ออแดซา ประเทศยูเครน
เทลอาวีฟ ประเทศอิสราเอล
เรจโจเอมีเลีย ประเทศอิตาลี
แพทรัส ประเทศกรีซ
กรากุฟ ประเทศโปแลนด์
กรีนส์โบโร รัฐนอร์ทแคโรไลนา สหรัฐ
เยเรวาน ประเทศอาร์มีเนีย
แหล่งข้อมูลอื่น

เว็บไซต์อย่างเป็นทางการของกรุงคีชีเนา (ในภาษาโรมาเนีย)
Chişinău - Portail Moldavie เก็บถาวร 18 มีนาคม 2016 ที่ เวย์แบ็กแมชชีน (ในภาษาฝรั่งเศส)
Chişinău - Magazine Moldavie เก็บถาวร 14 มีนาคม 2007 ที่ เวย์แบ็กแมชชีน (ในภาษาฝรั่งเศส)
ชุมชนชาวยิวในกรุงคีชีเนา
สันเขา

สันเขาคือลักษณะทางธรณีวิทยาที่มีลักษณะเป็นภูเขาที่มีจุดสูงสุดยาวเป็นแนวต่อกันเป็นระยะทางหนึ่งโดยสันเขาจะเรียกว่าเนินเขาหรือเทือกเขาก็ขึ้นอยู่กับขนาดของสันเขานั้น ๆ
สันเขาใหญ่ๆส่วนมากสามารถทำเป็นเส้นแบ่งเขตแดนทางธรรมชาติและสามารถสร้างหรือกำหนดสภาพอากาศในบริเวณนั้น ๆ ได้อีกด้วย
ดูเพิ่ม

เทือกเขา
เนินเขา
วัดเจริญประชาธรรม

| วัดเจริญประชาธรรม |
| --- | --- |

ชื่อสามัญ: วัดเจริญประชาธรรม, วัดในปราบ
ที่ตั้ง: ตำบลบ้านเสด็จ อำเภอเคียนซา จังหวัดสุราษฎร์ธานี
ประเภท: วัดราษฎร์
นิกาย: มหานิกาย
เจ้าอาวาส: พระใบฎีกา แซม สุธมฺโม
 สถานีย่อยพระพุทธศาสนา
วัดเจริญประชาธรรม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านเสด็จ อำเภอเคียนซา จังหวัดสุราษฎร์ธานี ปัจจุบันมีพระใบฎีกา แซม สุธมฺโม เป็นเจ้าอาวาส
วัดเจริญประชาธรรม หรือ วัดในปราบ เดิมเป็นสำนักสงฆ์ชื่อ ที่พักสงฆ์บ้านในปราบ ชื่อ "ในปราบ" เรียกตามชื่อหมู่บ้านที่วัดตั้งอยู่ ต่อมาเมื่อขอตั้งวัด เจ้าอาวาสเห็นว่าประชาชนละแวกวัดเป็นผู้มีศีลธรรมที่ดีและเพื่อให้วัดมีความเจริญรุ่งเรืองเกี่ยวกับธรรมะ จึงตั้งว่า "วัดเจริญประชาธรรม" ประวัติการสร้างวัดกล่าวว่าหลวงพ่อชื่น (เจ้าอาวาส) มีความคิดที่จะสร้างที่พักของพระสงฆ์ในพื้นที่บ้านในปราบ ต่อมาจึงได้รับศรัทธาบริจาคจากนายวิโรจน์ สุขาพันธ์ และนายชุมพล ส้มเกลี้ยง นายจรูญ แต้มจันทร์ ถวายที่ดินสร้างวัด เนื้อที่ 29 ไร่ 1 งาน 49 ตารางวา ต่อมาได้รับบริจาคเพิ่มอีก 21 ไร่ 2 งาน 13 ตารางวา รวมเป็น 50 ไร่ 3 งาน 62 ตารางวา ตั้งเป็นวัดเมื่อวันที่ 12 กรกฎาคม พ.ศ. 2553 ต่อมาได้รับพระราชทานวิสุงคามสีมา เมื่อวันที่ 21 มกราคม พ.ศ. 2554
สิ่งก่อสร้างภายในวัดมีเจดีย์ทรงอยุธยาผสานศิลปะศรีวิชัย สร้างแล้วเสร็จเมื่อ พ.ศ. 2551 สร้างด้วยคอนกรีตเสริมเหล็ก ก่ออิฐถือปูน กว้าง 29 เมตร สูง 39 เมตร  ลวดลายปูนปั้น ยอดเจดีย์ทองคำ พื้นปูหินขัด ด้านล่างติดกระจกรั้วสแตนเลส รอบเจดีย์ประดับด้วยเสาหงส์ ภายในเจดีย์ประดิษฐานรูปหล่อพ่อท่านคล้ายวาจาสิทธิ์ และรูปหล่อหลวงพ่อชื่น (เจ้าอาวาสวัดเจริญประชาธรรม) พระพุทธรูป ข้าวของเครื่องใช้ของหลวงพ่อชื่น และพิธีปลุกเสกวัตถุมงคลต่าง ๆ ส่วนห้องโถงด้านล่างเป็นสถานที่จัดประชุม และกิจกรรมต่าง ๆ วัดยังมีอุโบสถทรงไทย วิหารพ่อท่านคล้าย เป็นต้น
วัดถ้ำพระ (จังหวัดแม่ฮ่องสอน)

| วัดถ้ำพระ |
| --- | --- |

ที่ตั้ง: ตำบลบ้านกาศ อำเภอแม่สะเรียง จังหวัดแม่ฮ่องสอน
ประเภท: วัดราษฎร์
นิกาย: ธรรมยุติกนิกาย
เจ้าอาวาส: พระครูปลัดจรัญ อภิชาโต
 สถานีย่อยพระพุทธศาสนา
วัดถ้ำพระ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลบ้านกาศ อำเภอแม่สะเรียง จังหวัดแม่ฮ่องสอน
วัดถ้ำพระ  เดิมชื่อ สำนักสงฆ์ถ้ำพระโบราณ (ถ้ำเหง้า) โดยเมื่อ พ.ศ. 2541 พระอาจารย์จรัญ อภิชาโต พระภิกษุสายพระป่ากรรมฐาน ซึ่งเป็นลูกศิษย์ของหลวงปู่สิมพุทธจาโร วัดถ้ำผาปล่อง ได้เดินทางเข้ามาในพื้นที่อำเภอแม่สะเรียง เห็นว่าถ้ำนี้เหมาะแก่การเจริญภาวนาจึงตัดสินใจอยู่จำพรรษาที่ถ้ำนี้ ภายหลังได้มีการพัฒนาปรับปรงพื้นที่ ตลอดจนสร้างถนนขึ้นไปยังถ้ำ ต่อมาได้รับอนุญาตให้ใช้พื้นที่จากกรมป่าไม้ สำนักสงฆ์ถ้ำพระโบราณ (ถ้ำเหง้า) จนตั้งเป็นวัดเมื่อวันที่ 9 กรกฎาคม พ.ศ. 2553 ถือเป็นวัดสังกัดคณะสงฆ์ฝ่ายธรรมยุติกนิกายแห่งแรกในอำเภอแม่สะเรียง วัดได้รับพระราชทานวิสุงคามสีมาเมื่อวันที่ 29 พฤษภาคม พ.ศ. 2560
อาคารเสนาสนะภายในวัด ได้แก่ อุโบสถศิลปะแบบล้านนา ด้านบนเป็นจุดชมวิว ส่วนชั้นล่างของอุโบสถก็มีหลวงพ่อทันใจหินเขียว จากหินแม่น้ำโขง ประดิษฐานอยู่
สมเด็จพระจักรพรรดินีมาซาโกะ

| สมเด็จพระจักรพรรดินีมาซาโกะ |
| --- | --- |
ขณะดำรงพระอิสสริยยศมกุฎราชกุมารี ใน พ.ศ. 2561
จักรพรรดินีญี่ปุ่น
ดำรงพระยศ: 1 พฤษภาคม พ.ศ. 2562 – ปัจจุบัน
สถาปนา: 22 ตุลาคม พ.ศ. 2562

พระราชสมภพ: 9 ธันวาคม พ.ศ. 2506 (60 พรรษา) โรงพยาบาลโทราโนะมง โตเกียว ประเทศญี่ปุ่น
พระราชสวามี: สมเด็จพระจักรพรรดินารูฮิโตะ (พ.ศ. 2536–ปัจจุบัน)
พระราชบุตร: เจ้าหญิงไอโกะ โทชิโนะมิยะ
ราชวงศ์: ญี่ปุ่น (อภิเษกสมรส)
พระราชบิดา: ฮิซาชิ โอวาดะ
พระราชมารดา: ยูมิโกะ เองาชิระ
ศาสนา: ชินโต
ลายพระอภิไธย: 
สมเด็จพระจักรพรรดินีมาซาโกะ (ญี่ปุ่น: 皇后雅子; โรมาจิ: 'โคโง มาซาโกะ') เป็นพระอัครมเหสีในสมเด็จพระจักรพรรดินารูฮิโตะ เป็นจักรพรรดินีญี่ปุ่นพระองค์ปัจจุบันต่อจาก จักรพรรดินีมิจิโกะ
พระราชประวัติ

มาซาโกะ โอวาดะ พระราชสมภพเมื่อวันที่ 9 ธันวาคม พ.ศ. 2506 เป็นธิดาคนโตของฮิซาชิ โอวาดะ อดีตประธานศาลยุติธรรมระหว่างประเทศ กับ ยูมิโกะ (สกุลเดิม เองาชิระ)  มีพระขนิษฐาฝาแฝดคือ เซ็ตสึโกะ และเรโกะ
เจ้าหญิงมาซาโกะได้เสด็จพระราชดำเนินย้ายไปประทับที่มอสโกขณะพระชนมายุ 2 พรรษา และสำเร็จการศึกษาชั้นอนุบาลที่มอสโก และได้เสด็จพระราชดำเนินกลับมาศึกษาต่อในโรงเรียนหญิงล้วนในญี่ปุ่นชื่อว่า "เดะเย็ยโชะฟุ ฟุทะบะ" ในโตเกียว หลังจากนั้นได้เสด็จพระราชดำเนินย้ายไปประทับที่สหรัฐเนื่องจากบิดาของเจ้าหญิงมาซาโกะได้รับการคัดเลือกเป็น อาจาร์ยพิเศษในมหาวิทยาลัยฮาร์วาร์ด และเป็นรองทูตญี่ปุ่นประจำสหรัฐอเมริกา โดยมาซาโกะสำเร็จการศึกษาจากโรงเรียนเบลมอนต์ไฮสคูล ในเบลมอนต์ รัฐแมสซาชูเซตส์ ใกล้กับบอสตัน
ต่อมา มาซาโกะได้ศึกษาต่อในสายเศรษฐศาสตร์จากมหาวิทยาลัยฮาร์วาร์ด แต่ยังไม่จบ แต่ก็รับปริญญาในด้านความสัมพันธ์ระหว่างประเทศ จากวิทยาลัย Balliol ในมหาวิทยาลัยออกซฟอร์ด ที่ปรึกษาวิทยานิพนธ์ที่ฮาร์วาร์ดของเธอคือเจฟฟรี่ แชคส์ ต่อมาเจ้าหญิงมาซาโกะได้ศึกษาต่อในมหาวิทยาลัยโตเกียวซึ่งบิดาของเธอทำงานอยู่ที่นั่น เพื่อเตรียมสอบที่กระทรวงการต่างประเทศของญี่ปุ่น
นอกจากภาษาญี่ปุ่นแล้ว มาซาโกะสามารถรับสั่งภาษาอื่นได้ เช่น ภาษาอังกฤษ และฝรั่งเศส ทั้งยังตรัสภาษาเยอรมัน รัสเซีย และสเปน ในระดับมาตรฐานได้
ชีวิตในพระราชสำนัก > พระจริยวัตร

ก่อนการอภิเษกสมรส ประชาชนและผู้คนส่วนใหญ่ต่างหวังว่า มาซาโกะ ผู้ซึ่งมีภาพลักษณ์ของคนสมัยใหม่ จะสามารถเปลี่ยนภาพลักษณ์ของราชสำนักที่คร่ำครึได้ แต่สถานการณ์ภายหลังการอภิเษกสมรสกลับไม่เป็นดังที่ผู้คนหวัง เจ้าหญิงมาซาโกะแทบจะไม่เคยปรากฏพระองค์ในที่สาธารณะ นอกเสียจากพิธีการสำคัญ ๆ เท่านั้น ผู้คนตั้งข้อสังเกตว่าหากทรงปฏิบัติพระราชกรณียกิจแล้วจะทรงแย่งรัศมี ไปจากเจ้าชายนารูฮิโตะ พระสวามี ดังเช่นกรณีเจ้าหญิงไดอานา
ด้วยเหตุที่แทบจะไม่ได้เสด็จออกต่อสาธาณะชน จึงมีคนเรียกขานพระองค์เสียใหม่เป็น “เจ้าหญิงผู้เงียบเชียบ”  ทรงกลายเป็นคนไม่มีปากมีเสียง และแทบจะไม่เคยตรัสกับเหล่าพสกนิกรที่มาเข้าเฝ้าฯ นอกจากทรงแย้มพระสรวลให้เท่านั้น
ชีวิตในพระราชสำนัก > ความคาดหวังต่อการให้ประสูติพระรัชทายาท

แม้ว่าจะทรงเข้าราชสำนักมาแล้วหลายปี แต่ก็ยังไม่ทรงมีวี่แววว่าจะทรงพระครรภ์ ทางสำนักพระราชวังและเหล่าประชาชนต่างหวังให้พระองค์ทรงพระครรภ์โดยเร็ว เนื่องด้วยพระชนมายุก็มากขึ้นทุกขณะ แม้ว่ามกุฎราชกุมารจะทรงช่วยตรัสเพื่อลดความสนใจของผู้คนลง แต่สื่อก็ยังคงรายงานเรื่องการทรงพระครรภ์ของเจ้าหญิง ทรงถูกจับจ้องทุกพระอิริยาบถอยู่เสมอ สิ่งเหล่านี้เองกลายเป็นความกดดันให้แก่พระองค์เป็นอย่างมาก จนทรงแท้งในการทรงพระครรภ์ครั้งแรกใน พ.ศ. 2542 การแท้งครั้งนี้ได้นำความเสียพระทัยอย่างสาหัสมาสู่เจ้าหญิงมาซาโกะและสร้างความผิดหวังแก่เหล่าผู้คนอย่างมาก จนสมเด็จพระจักรพรรดินีมิชิโกะต้องทรงมีพระราชดำรัสผ่านสื่อว่า "ไม่มีใครหรอกที่จะเข้าใจความรู้สึกของมาซาโกะว่าจะต้องใช้ความพยายามสักเพียงไหนกับการตั้งครรภ์ครั้งแรก ข้าพเจ้าได้แต่หวังว่าเธอคงรู้ว่าเธออยากระบายสิ่งที่อัดอั้นตันใจให้ใครสักคนฟัง ข้าพเจ้าก็พร้อมที่จะเป็นคนคนนั้น ข้าพเจ้าจะอยู่เคียงข้างเธอเสมอ"
ในที่สุด พ.ศ. 2544 มาซาโกะทรงมีพระประสูติกาล เจ้าหญิงไอโกะ ซึ่งสามารถบรรเทาความกังวลของสาธารณชนลงได้ส่วนหนึ่ง แต่อย่างไรก็ตามกฏมณเฑียรบาลว่าด้วยการสืบสันตติวงศ์ บัญญัติห้ามสตรีขึ้นครองราชย์  เรื่องนี้นำไปสู่การถกเถียงกันขนานใหญ่ว่าสมควรจะต้องมีการแก้กฎมณเฑียรบาลเสียใหม่ เพื่อเปิดโอกาสให้เจ้าหญิงไอโกะได้ขึ้นครองราชย์สืบต่อจากพระราชบิดา แต่สำนักพระราชวังและรัฐสภาของก็ไม่มีการเคลื่อนไหวใด ๆ ในเรื่องนี้
ความคาดหวังให้ทรงมีพระโอรสกลายเป็นความกดดันใหม่แก่ทั้งมกุฎราชกุมารและเจ้าหญิงมาซาโกะ เจ้าหญิงทรงเครียดจัดและมีภาวะซึมเศร้าจนส่งผลไปถึงพระพลานามัย ที่ทำให้ต้องทรงประทับ
รักษาพระองค์อยู่แต่ในวังตั้งแต่ พ.ศ. 2545 โดยไม่ได้เสด็จออกสู่สาธารณชนอีกเลย นอกจากเฉพาะในงานพิธีการสำคัญ อาทิ วันเฉลิมพระชนพรรษาของสมเด็จพระจักรพรรดิ เป็นต้น
พระอิสริยยศ

| ธรรมเนียมพระยศของ จักรพรรดินีมาซาโกะ |
| --- | --- |
ธงประจำพระอิสริยยศ
การทูล: เฮกะ (陛下)
การแทนตน: โบะกุ (บุรุษ) / วะตะชิ (สตรี)
ลำดับโปเจียม: 2
เจ้าหญิงมาซาโกะดำรงพระราชอิสริยยศตั้งแต่ทรงเสกสมรส เป็น มกุฎราชกุมารีแห่งญี่ปุ่น และพระราชสวามีเสด็จขึ้นครองราชย์ พระองค์จะกลายเป็น สมเด็จพระจักรพรรดินีมาซาโกะ
9 ธันวาคม พ.ศ. 2506 – 9 มิถุนายน พ.ศ. 2536 : มาซาโกะ โอวาดะ
9 มิถุนายน พ.ศ. 2536 – 30 เมษายน พ.ศ. 2562 : เจ้าหญิงมาซาโกะ มกุฎราชกุมารีแห่งญี่ปุ่น (ญี่ปุ่น: 皇太子徳仁親王妃雅子; โรมาจิ: 'โคไตชินะรุฮิโตะ ชินโนฮิ มาซาโกะ', แปลตามตรง คือ เจ้าหญิงมาซาโกะ พระชายาในมกุฎราชกุมารนารูฮิโตะ)
1 พฤษภาคม พ.ศ. 2562 – ปัจจุบัน : สมเด็จพระจักรพรรดินี